[{"text_idx": "#000005", "text": "Yn wreiddiol o Wyddelwern yn yr hen Sir Feirionnydd, fe gefais fy magu ar fferm yno cyn symud i ddilyn cwrs yn y coleg yn Aberystwyth a gweithio yno am ychydig. Bu\u0302m yn is-warden yng Nghanolfan Plant ac Ieuenctid y Presbyteriaid yng Ngholeg y Bala am gyfnod a hyfforddi ar gyfer y weinidogaeth yr un pryd. Mae gen i ddiddordeb yn hanes yr eglwys, ei chenhadaeth a\u2019i llenyddiaeth."}, {"text_idx": "#000009", "text": "Mae fy ngwreiddiau ym mhentref Llanllwni, yn Sir Gaerfyrddin, ac rwy\u2019n un o blant eglwys Aberduar. Fe\u2019m hyfforddwyd ym Mangor i fod yn weinidog, a dechreuais weinidogaethu ym Mhontrhydfendigaid yn 1988. Ers 1992 rwyf mewn gofalaeth bro ran-amser, yn ardal Chwilog, Eifionydd, i dri enwad gwahanol (Annibynwyr, Bedyddwyr a Phresbyteriaid), ac yn Ysgrifennydd Cymanfa Bedyddwyr Arfon. Cefais fy mhenodi gan Gyngor yr Ysgolion Sul yn 1989 fel Swyddog Datblygu Gogledd Cymru; yna fe fues i\u2019n Ysgrifennydd Cyffredinol y Cyngor am ddegawd, a bellach rwy\u2019n Gyfarwyddwr y gwaith ers 2006. Rwyf hefyd yn Gyfarwyddwr Cyhoeddiadau\u2019r Gair ers ei sefydlu yn 1992."}]